|  |
| --- |
| 03.03.2021-ғы № 09-1-09/2379-И шығыс хаты  03.03.2021-ғы № 1637 кіріс хаты |

**Нұр-Сұлтан қаласы қоғамдық денсаулық**

**сақтау басқармасы**

**Облыстардың және Шымкент қаласының**

**Денсаулық сақтау басқармалары**

**Алматы қаласы қоғамдық денсаулық**

**Басқармасы**

Қазақстан Республикасы Денсаулық сақтау министрлігінің Медициналық көмекті ұйымдастыру департаменті «Халықаралық стандарттарға сәйкес жедел медициналық жәрдем көрсету дағдыларына оқыту қағидаларын бекіту туралы» Денсаулық сақтау Вице-министрі А.Ғинияттың 2021 жылғы 25 ақпанда № 105 бұйрығы (бұдан әрі – Бұйрық) күшіне енгенін хабарлаймыз.

Бұйрықтың мақсаты халықаралық стандарттарға сәйкес жедел медициналық жәрдем көрсету дағдыларына оқыту және біліктілік деңгейін арттыру, зардап шеккендердің өмірі мен денсаулығына қауіп төндіретін жағдайларда шұғыл медициналық көмек көрсететін мамандардың практикалық дағдыларын жетілдіру болып табылады.

Жедел медициналық жәрдем көрсетудің халықаралық стандарттарына мынадай стандарттар:

1) Базалық реанимация – Basic Life Support (BLS);

2) Кеңейтілген жүрек-өкпе реанимациясы – Advanced Cardiac Life Support (ACLS);

3) Педиатриядағы кеңейтілген жүрек-өкпе реанимациясы – Pediatric Advanced Life Support (PALS);

4) Жарақаттар кезінде емдеуге жатқызуға дейінгі кезеңде медициналық көмек көрсету – Prehospital Trauma Life Support (PHTLS);

5) Неонатальды реанимация – Neonatal Resussitation Program (NRP);

6) Жедел жәрдемде қауіпсіз жүргізу техникасы бойынша тренинг – Safe Ambulans Driving Techniques Trainings;

7) Ұшу физиологиясы және пациенттерді тасымалдау мәселелері бойынша дайындық бағдарламасы жатады.

Халықаралық стандарттарға сәйкес жедел медициналық жәрдем көрсету дағдыларына оқытуға:

Облыстық және қалалық ЖМЖ станцияларының, медициналық авиация бөлімшелерінің, МСАК жанындағы ЖМЖ бөлімшелерінің, стационарлардың қабылдау бөлімшелерінің мамандары жатады.

Базалық реанимация – Basic Life Support (BLS) көрсету дағдыларына оқытуға медициналық ұйымдардың, денсаулық сақтау саласындағы білім беру ұйымдарының, білім беру ұйымдарының, медициналық-әлеуметтік мекемелердің (қарттар мен мүгедектерге арналған интернат үйі), баланың құқықтарын қорғау жөніндегі функцияларды жүзеге асыратын ұйымдардың (балалар үйлері, сәбилер үйі) барлық қызметкерлері жатады.

Облыстық және қалалық ЖМЖ станцияларының, МСАК жанындағы ЖМЖ бөлімшелерінің көшпелі бригадаларының жүргізушілері жедел жәрдемде қауіпсіз жүргізу техникасы бойынша тренингтен және базалық реанимация – Basic Life Support (BLS) бойынша оқытудан өтеді.

Стационарлардың қабылдау бөлімшелерінің мамандары кезек күттірмейтін жағдайлардың ауырлық индексі негізінде медициналық іріктеу (триаж жүйесі) жүргізу дағдылары бойынша қосымша оқытудан өтеді.

Медициналық авиацияның мобильдік бригадалары ұшу физиологиясы және пациенттерді жерүсті және әуе көлігімен тасымалдау мәселелері бойынша қосымша оқытудан өтеді.

Ұлттық шұғыл медицинаны үйлестіру орталығы (бұдан әрі – ҰШМҮО) облыстық және қалалық жедел медициналық жәрдем станцияларының, МСАК жанындағы ЖМЖ бөлімшелерінің және стационарлық көмек көрсететін медициналық ұйымдардың қабылдау бөлімшелерінің қызметкерлерін жедел медициналық жәрдем көрсетудің халықаралық стандарттарына оқыту процесінде алынған білім сапасына мониторинг жүргізу және бақылау жөніндегі бірыңғай оператор болып табылады.

Осы бұйрықты орындау шеңберінде халықаралық стандарттарға оқыту жөніндегі ақпаратты жинақтау үшін ***ҰШМҮО мекенжайына тоқсан сайын 10-күнінен кешіктірмей*** жіберілсін.

Бұйрықты денсаулық сақтауды мемлекеттік басқарудың жергілікті органдарының назарына, оның ішінде облыстық және қалалық жедел медициналық жәрдем станцияларының, МСАК жанындағы ЖМЖ бөлімшелерінің және стационарлық көмек көрсететін медициналық ұйымдардың қабылдау бөлімшелеріне жеткізуді қамтамасыз етсін.

**Директор А. Дүйсенов**

✍*: Үрістенов М.*

🕾*: 8 7172 74 31 98*